Author: Kristína Gálová
Last saved by: Gálová Kristína
Company: MZ SR

Doložka
vybraných vplyvov

A.1. Názov materiálu: Návrh nariadenia vlády Slovenskej republiky, ktorým sa mení a dopĺňa nariadenie vlády Slovenskej republiky č. 355/2006 Z. z. o ochrane zamestnancov pred rizikami súvisiacimi s expozíciou chemickým faktorom pri práci v znení nariadenia vlády Slovenskej republiky č. 300/2007 Z. z. 

        Termín začatia a ukončenia PPK:  -

A.2. Vplyvy:

| Pozitívne | Žiadne | Negatívne
1. Vplyvy na rozpočet verejnej správy | | x |
2. Vplyvy na podnikateľské prostredie – dochádza k zvýšeniu regulačného zaťaženia? | | | x
3. Sociálne vplyvy | | x |
– vplyvy na hospodárenie obyvateľstva, | | |
– sociálnu exklúziu, | | |

– rovnosť príležitostí a rodovú rovnosť a vplyvy
 na zamestnanosť

4. Vplyvy na životné prostredie | | x |
5. Vplyvy na informatizáciu spoločnosti | | x |
 
A.3. Poznámky 

A.4. Alternatívne riešenie

A.5. Stanovisko gestorov

Ministerstvo hospodárstva SR súhlasí s doložkou vplyvov na podnikateľské prostredie.

Ministerstvo financií SR – sekcia rozpočtovej politiky berie na vedomie, že návrh nemá vplyv na rozpočet verejnej správy.

Ministerstvo životného prostredia SR súhlasí s predloženou doložkou vybraných vplyvov bez pripomienok.

Ministerstvo práce, sociálnych vecí a rodiny SR súhlasí s doložkou vybraných vplyvov v časti sociálne vplyvy pripravenou k predloženému materiálu.

Vplyvy na podnikateľské prostredie

Vplyvy na podnikateľské prostredie
3.1. Ktoré podnikateľské subjekty budú predkladaným návrhom ovplyvnené a aký je ich počet? | MZ SR nedisponuje údajmi od podnikateľských subjektov týkajúcich sa výskytu konkrétnych chemických látok v pracovnom prostredí ich pracovísk.

3.2. Aký je predpokladaný charakter a rozsah nákladov a prínosov?

Návrhom nariadenia vlády sa mení a dopĺňa 78 najvyššie prípustných expozičných limitov (NPEL) chemických faktorov, z ktorých 17 NPEL je  prísnejších,  5 NPEL sa zmäkčuje a dopĺňa sa 21 nových NPEL. 
Sprísnenie niektorých limitov alebo zavedenie  nových limitov pre chemické látky zabezpečí zlepšenie ochrany zdravia zamestnancov, čo je v súlade s politikou i legislatívou EÚ zameranou na  znižovanie  rizík z práce. 
Každý zamestnávateľ je zo zákona povinný vytvárať pracovné podmienky, ktoré neohrozujú zdravie zamestnancov a pri práci s nebezpečnými chemickými faktormi si musí byť vedomý, že ak nevie nahradiť nebezpečné látky za menej nebezpečné, musí vykonať primerané opatrenia na ochranu zdravia zamestnancov. Nové limity slúžia na lepšiu identifikáciu a  objektivizáciu nebezpečnej látky, ktoré je  potrebné na posúdenie rizík a zaradenie práce do príslušnej kategórie. Prijatie limitov neznamená zároveň zmenu kategorizácie prác a prípadné zvýšené náklady zamestnávateľa spojené s rizikom, nakoľko zamestnávateľ má  možnosť prijať opatrenia primerané k svojim podmienkam a možnostiam, ale zároveň zabezpečujúcim ochranu zdravia zamestnancov a  bezpečnosť pri práci.
Podľa poznatkov z terénnej praxe orgánov verejného zdravotníctva je možné konštatovať, že súčasné technológie a pracovné postupy sú na väčšine pracovísk zabezpečené tak, že umožňujú dodržanie aj prísnejších limitov.

3.3. Aká je predpokladaná výška administratívnych nákladov, ktoré podniky vynaložia v súvislosti s implementáciou návrhu? | Vzhľadom na odpoveď k bodu 3.1. MZ SR nemôže odhadnúť výšku predpokladaných administratívnych nákladov jednotlivých podnikateľských subjektov.
3.4. Aké sú dôsledky pripravovaného návrhu pre fungovanie podnikateľských subjektov na slovenskom trhu (ako sa zmenia operácie na trhu?) | Viď odpoveď k bodu 3.1.
3.5. Aké sú predpokladané spoločensko – ekonomické dôsledky pripravovaných regulácií? | Viď odpoveď k bodu 3.1.

P o z n á m k y: 
Do návrhu nariadenia vlády sa zo smernice 2009/161/EÚ transponujú najvyššie prípustné expozičné limity (NPEL) pre 18 chemických látok. V legislatíve SR sa revidované zmeny uplatňujú u 16 chemických faktorov, z ktorých je  7 NPEL prísnejších a  3 NPEL sa týka nových látok, ktoré ešte neboli zavedené v legislatíve SR. 

Okrem toho návrh nariadenia vlády mení nad rámec uvedenej smernice niektoré už v SR zavedené NPEL v rámci pravidelnej aktualizácie podľa najnovších vedeckých poznatkov v členských štátoch (SRN, Švédsko), z ktorých boli tieto limity preberané do legislatívy SR aj v minulosti. Nad rámec smernice sa aktualizuje 39 NPEL pre chemické látky,  pričom  sa sprísňuje 11 NPEL a z hľadiska potrieb praxe sa dopĺňa 21 nových NPEL. 

Celkovo sa návrhom nariadenia vlády mení a dopĺňa 78 NPEL chemických faktorov, z ktorých 17 NPEL je  prísnejších,  5 NPEL sa zmäkčuje a dopĺňa sa 21 nových NPEL. 

Týmto doplnením sa v národnej legislatíve SR zvýšil počet NPEL na 375 pre chemické faktory a pevné aerosóly v pracovnom prostredí. V členských štátoch EU sa počet národných limitov pre chemické faktory pohybuje na úrovni 500-1500 limitov.